5. ΝΟΜΟΘΕΤΙΚΟΝ ΔΙΑΤΑΓΜΑ της 17/19 Οκτ. 1922 (ΦΕΚ Α΄ 206) Περί κανονισμού της αξίας της τροφοδοτικής μερίδος εν τω Β. Ναυτικώ. Άρθρ.1.-Επιτρέπεται εις τον υπουργόν των Ναυτικών ίνα δι’ αποφάσεών του ορίζη εκάστοτε κατά τοπικάς περιφερείας την αξίαν της εις τα κεκανονισμένα είδη παρεχομένης ημερησίας τροφοδοτικής μερίδος των πληρωμάτων των Β. Πλοίων των διαμενόντων εν τη ημεδαπή ή αλλοδαπή των συσσιτούντων κατά τας γενικάς διατάξεις περί τροφοδοσίας. Άρθρ.2.-Επίσης επιτρέπεται εις τον υπουργόν των Ναυτικών ίνα δι’ αποφάσεών του ορίζη εκάστοτε κατά τοπικάς περιφερείας την αξίαν του αντιτίμου της ημερησίας τροφοδοτικής μερίδος εν τη ημεδαπή και τη αλλοδαπή των πληρωμάτων των αντιτορπιλλικών, τορπιλλοβόλων, ευδρόμων, βοηθητικών πλοίων και μικρών σκαφών, ως επίσης και των ναυτοπαίδων και υπηρεσιών τινών εν τη ξηρά (οριζομένων δι’ αποφάσεως των υπηρεσιών τούτων της ξηράς), ως και των ν. αγημάτων, οσάκις δεν δύνανται να εφαρμοσθώσιν αι γενικαί διατάξεις περί τροφοδοσίας των πληρωμάτων, αλλά διατίθεται το σύνολον των αντιτίμων των συσσιτούντων ανδρών δια την προμήθειαν των παντός είδους τροφίμων προς παρασκευήν συσσιτίου. «Επίσης επιτρέπεται εις τον υπουργόν των ναυτικών ίνα δι’ αποφάσεών του ορίζη το αντίτιμον της τροφοδοτικής μερίδος των ναυτών, αναλόγως της αξίας της τροφοδοσίας, μη δυνάμενον να υπερβή ταύτην». Η εντός « » παράγραφος προσετέθη δια του Β.Δ. 22 Απρ./21 Μαΐου 1923. Άρθρ.3.-Καταργούνται οι Νόμ. 1533 της 14 Δεκ. 1918 «περί εξόδων καταστάσεων των αξιωματικών, υπαξιωματικών και ναυτών του Β. Ναυτικού και 1736 της 9 Φεβρ. 1919» «περί εφαρμογής των διατάξεων του 1553 Νόμου και δια τους επιβαίνοντας πολεμικών πλοίων καταπλεόντων εις λιμένας της Μικράς Ασίας·και ΓΕ΄ της 5 Αυγ. 1905» περί αποζημιώσεων των αξιωματικών, υπαξιωματικών κλπ. των εις την αλλοδαπήν εκπλεόντων Β. Πλοίων. Σελ. 176 Άρθρ.4.-Κυρούνται αι εκδοθείσαι αποφάσεις και διαταγαί από 1 Φεβρ. 1922 και μέχρις εκδόσεως νεωτέρων τοιούτων σχετικώς προς την αξίαν ή το αντίτιμον της τροφοδοτικής μερίδος. Εις τον Ημέτερον επί των Ναυτικών Υπουργόν, ανατίθεμεν την του παρόντος Δ/τος δημοσίευσιν και εκτέλεσιν. 